**SZÁMVITEL-ELEMZÉS SZÓBELI
Záróvizsga TÉTELSOR**

***BA alapszak (Pénzügy és számvitel)***

*2019. TAVASZ*

1. Az éves beszámoló részei, készítésének feltételei. Az éves beszámoló adattartalma. Az éves beszámoló részét képező különböző mérlegek felépítése. Az éves beszámoló részét képező kiegészítő melléklet célja, szerkezete, tartalma, kapcsolata az éves beszámolóval. Az üzleti jelentés. Felelősség a beszámoló és az üzleti jelentés összeállításáért. A beszámolók elektronikus közzététele és letétbe helyezése.
2. Az immateriális javak fogalma, csoportjai, szerepük a vállalkozásoknál. Az immateriális javak helye a mérlegben. Az immateriális javakkal kapcsolatos gazdasági események, és azok elszámolása, a bekerülési értékbe tartozó tételek. Az immateriális javak tervszerinti értékcsökkenésének megállapítása és elszámolása. A terven felüli értékcsökkenés és annak visszaírása. Az immateriális javak értékelése a mérlegben**.**
3. A tárgyi eszközök fogalma, jellemzői, szerepük a gazdálkodásban. A tárgyi eszközök helye és csoportosítása a mérlegben**,** a bekerülési értékbe tartozó tételek. A tárgyi eszközök terv szerinti értékcsökkenésének megállapítása, az amortizáció számításának módszerei. A terven felüli értékcsökkenés és annak visszaírása. A tárgyi eszközök értékelése a mérlegben. A tárgyi eszközökkel kapcsolatos gazdasági események hatása a mérlegre és az eredménykimutatásra.
4. A befektetett pénzügyi eszközök fogalma, jellemzői, szerepük a gazdálkodásban. A befektetett pénzügyi eszközök helye és csoportosítása a mérlegben, a bekerülési értékbe tartozó tételek. A befektetett pénzügyi eszközök értékvesztése és annak visszaírása. A befektetett pénzügyi eszközök értékelése a mérlegben. A befektetett pénzügyi eszközökkel kapcsolatos gazdasági események, és azok hatása a mérlegre és az eredménykimutatásra.
5. A készletek fogalma, helyük és csoportosításuk a mérlegben, a bekerülési értékbe tartozó tételek. A készletek értékelése és nyilvántartása, helye a mérlegben. A készletek értékvesztése, és annak visszaírása. A saját termelésű készletek fogalma, csoportosítása, a bekerülési értékre és az értékvesztésre vonatkozó szabályok, értékelése, a tervezett önköltség és a tényleges önköltség, főbb gazdasági események könyvviteli elszámolása, azok hatása a mérlegre és az eredmény kimutatásra.
6. A vásárolt készletek fogalma, csoportosítása, a bekerülési értékre és az értékvesztésre vonatkozó szabályok, beszerzési ár/elszámolóár/fogyasztói ár lényege, az anyagok felhasználására vonatkozó szabályok, a főbb gazdasági események könyvviteli elszámolása, azok hatása a mérlegre és az eredmény kimutatásra. A vásárolt készletek állományváltozásai. A vásárolt készletek analitikus nyilvántartása.
7. A követelések fogalma, fajtái**,** bekerülési értékük, értékelésük a mérlegben, különös tekintettel a devizakövetelésekre. Követelések értékvesztése, annak visszaírása. A behajthatatlan követelések kritériumai. Követelések engedményezése, beszámítása. Vásárolt követelések.
8. A saját tőke fogalma, struktúrája, jelentősége a gazdálkodásban. Jegyzett tőke, jegyzett, de be nem fizetett tőke fogalma, kapcsolata, könyvelése. A lekötött tartalék, a tőketartalék és az eredménytartalék fogalma, képzésének célja, számviteli elszámolása. Az értékelési tartalék fogalma, lényege.
9. A kötelezettségek fogalma, fajtái, tételei a mérlegben. A kötelezettségek mérlegtételének meghatározása. A kötelezettségek mérlegtételeinek értékelése**,** különös tekintettel a devizakötelezettségekre. A kötelezettségek és a mérleg, az eredménykimutatás, a kiegészítő melléklet kapcsolata.
10. Az üzemi (üzleti) eredmény megállapítása összköltség, forgalmi költség eljárással. Az értékesítés nettó árbevétele (elszámolásának feltételei, időpontja), az aktivált saját teljesítmények értéke (tartalma, elszámolása) fogalmi értelmezése, elemei. Az egyéb bevételek és az egyéb ráfordítások fogalma, tartalma, hatása az eredményre.
11. A pénzügyi műveletek bevételeinek és ráfordításainak fogalma, tartalma, hatása az eredményre. Az Adózott eredmény levezetése, eredménykategóriák, kapcsolódó eredménytételek elszámolása.
12. Költségnemek, költségviselők, költséghelyek fogalma, szerepe a gazdálkodásban.
13. A cash-flow kimutatás felépítése, összeállításának módszertana.
14. A vagyoni helyzet alakulásának mutatói, a vagyoni helyzet elemzése a mérleg adatai alapján. A mérleg átfogó elemzésének eszközei, módszerei. Az egyes mérlegtételek alakulásának részletes elemzése. A vállalkozás tőkeszerkezetének elemzése.
15. A termelési érték számbavétele, értéke meghatározásának módszerei. A termelési érték alakulásának, volumenének, összetételének, minőségének és ütemességének vizsgálata.
16. A tárgyi eszközökkel való ellátottság vizsgálata, a tárgyi eszközök állománya összetételének, elhasználódásának, korszerűségének elemzési módszerei. A tárgyi eszközök kapacitás kihasználásának vizsgálata.
17. A készletgazdálkodás elemzése. A készletek állományának és összetételének elemzése. A készletgazdálkodás összefüggése a termeléssel, és az eredmény alakulásával. A készletgazdálkodási hiányosságokra figyelmeztető adatok.
18. Az eredmény-elemzés célja és módszerei. Az eredmény megállapításának és az eredménytervezés módszerei. Az eredményt meghatározó tényezők elemzése az eredménykimutatás adatai alapján.
19. A hozzáadottérték-adózás jellemzői. Az általános forgalmi adó értelmezése, jellemzői, működése. Az általános forgalmi adó területi, tárgyi és személyi hatályának értelmezése. A teljesítés helyének értelmezése az általános forgalmi adóban. Az adó alapja, az adó mértéke. Az adómentesség értelmezése és szabályai az általános forgalmi adó rendszerében. Az adólevonási jogosultság keletkezésének időpontja.
20. A személyi jövedelemadó jellemzői, hatálya és az adó alanya. A bevétel, a költség és a jövedelem értelmezése a személyi jövedelemadóban. A jövedelmek csoportosítása. Az összevonás alá eső tevékenységből származó jövedelmek, valamint az egyéb jövedelmek tartalma, és megállapításának szabályai. A külön adózó jövedelmek adózási szabályai.
21. Az egyéni vállalkozásból származó jövedelem megállapításának és adózásának szabályai.
22. A társasági adó általános jellemzői, alapelvei. Az adókötelezettség értelmezése és a társasági adó alanyai. A belföldi illetékességű vállalkozások társasági adóalap meghatározásának általános szabályai. Az adózás előtti eredményt növelő és csökkentő tételek tartalma, szerepe a társasági adóban.
23. A helyi adóztatás alapvető jellemzői. A vagyoni típusú adók, a kommunális jellegű adók és a helyi iparűzési adó megállapításának szabályai.
24. A részvény fogalma, fajtái, jellemzői. Részvények értékelése. Elméleti árfolyam, piaci árfolyam, a hozamszámítás mutatói. Piaci érték mutatók.
25. A kötvény fogalma, fajtái, jellemzői. Kötvények értékelése. Elméleti árfolyam, piaci árfolyam, a hozamszámítás mutatói. Kamatrugalmassági mutató.
26. A befektetési és beruházási döntések alapkérdései, a beruházásokhoz kapcsolódó pénzáramok típusai és azok tartalma. A beruházás-gazdaságossági számítások fajtái, kiszámításuk módja és az értékelés kritériumai.
27. A pénz időértéke. A jövőbeli érték és a jelenérték fogalma és számítása. A speciális pénzáramok: az örökjáradék és az annuitás fogalma, számítása, alkalmazásának főbb területei.
28. A pénzügyi elemzés célja, eszközei, lehetőségei és korlátai. A pénzügyi teljesítmény értékelésére szolgáló mutatók típusai, főbb csoportjai. A jövedelmezőség mérése és befolyásoló tényezői.
29. A hitelintézeti rendszer felépítése, működése. A hitelintézetek formái. Pénzügyi szolgáltatások, kiegészítő pénzügyi szolgáltatások. A passzív és aktív bankműveletek. Belföldön alkalmazott fizetési módok formái, főbb jellemző.
30. Hitel fogalma, a hitelek csoportosítása, hitelek formái, jellemzői. A faktoring fogalma és jellemzői. A lízing fogalma, formái, jellemzői, a lízingdíjat meghatározó tényezők.

Debrecen, 2019. március 28.

**Prof. Dr. Habil Bács Zoltán**

egyetemi, tanár, intézetigazgató